Religion i Israel

Israel er det eneste landet i verden hvor jødedommen er religionen til størsteparten av innbyggerne. Israel ble etablert som et hjemland for det jødiske folket og er ofte referert til som den jødiske staten. Landets tilbakevendingslov gir alle jøder og de av jødisk slekt retten til å få israelsk statsborgerskap. Ifølge Israels statistiske sentralbyrå var 76,1 % av befolkningen jøder, 16,2 % muslimer, 2,1 % kristne og 1,6 % drusere, med de resterende 3,9 % ikke klassifisert etter religion  Omtrent 68 % av de israelske jødene er født i Israel, 22 % er immigranter fra Europa og Amerika og ti prosent er immigranter fra Asia og Afrika (inkludert Den arabiske verden). 
Den religiøse tilknytningen mellom israelske jøder varierer kraftig. I 2006 definerte 10 % av israelske jøder seg selv som harediske; en like stor gruppe definerte seg som «religiøse»; 14 % som «religiøse-tradisjonalister»; 22 % som «ikke-religiøse-tradisjonalister» (ikke bokstavtro tolkning av jødisk lov eller halakha); og 44 % som «sekulære».Social Survey 2006  (hebraisk) Av alle israelske jøder tror 65 % på Gud og 85 % deltar i et sedermåltid. Andre kilder indikerer imidlertid at mellom 15 % og 37 % av israelerne identifiserer seg selv som enten agnostikere eller ateister.The Largest Atheist / Agnostic Populations  on Adherents.com, 27. mars 2005. 20 % anser seg selv som «sekulære jøder». Majoriteten av israelske jøder, 55 %, sier de er «tradisjonelle». De gjenværende 17 prosentene definerer seg selv som ortodokse jøder.

Muslimer utgjør 16,2 % av befolkning, og er dermed Israels største religiøse minoritet. Israelske arabere, som utgjør 19,8 % av befolkningen, bidrar betydelig til denne andelen siden over fire femtedeler (82,6 %) av dem er muslimer. Av de gjenværende israelske araberne er 8,8 % kristne og 8,4 % drusere. Medlemmer av andre religiøse grupper, som buddhister og hinduister, er også representert i Israel, dog i små grupper.

Byen Jerusalem har en spesiell plass i hjertene til jøder, muslimer og kristne, og mange viktige religiøse steder, slik som Vestmuren, Tempelberget, Al-Aqsa-moskéen og Den hellige gravs kirke, ligger her. Det ligger flere viktige religiøse landemerker på Vestbredden, blant dem Jesu fødested og Rakels hvilested i Betlehem og patriarkenes hule i Hebron. Det administrative sentrum for Bahai og Bábs gravmæle er lokalisert i Bahá'ís verdenssenter i Haifa, og troslederen er begravet i Akko. Hvis man ser vekk fra vedlikeholdspersonalet er det ikke noe Bahai-samfunn i Israel, selv om det er en pilegrimsdestinasjon.

 Referanser 


Kategori:Jødedom